**ნასყიდობის ხელშეკრულება N [?]**

ქ. [დასახელება] [დადების თარიღი]

1. **მხარეები:**

|  |  |  |
| --- | --- | --- |
|  | **ბანკი:** |  |
|  | საფირმო სახელწოდება: | სს ჰეშ ბანკი; |
|  | საიდენტიფიკაციო ნომერი: | 405555359; |
|  | საკორესპონდენტო მისამართი: | საქართველო, თბილისი, ვაკის რაიონი, გამზირი ვაჟა-ფშაველა, N 71, ოფისი N 21, სართული 4, I ბლოკი, ნიშნული 11, 10; |
|  | წარმომადგენელი (ხელმომწერი პირი): |  |
|  | სახელი და გვარი: | არმენ მატევოსიანი; |
|  | პირადი ნომერი: | 01017003929; |
|  | თანამდებობა/სტატუსი: | გენერალური დირექტორი; |
|  | საკონტაქტო პირი: |  |
|  | სახელი და გვარი: | [?]; |
|  | ტელეფონის ნომერი: | [?]; |
|  | ელ. ფოსტა: | [?]; |
|  |  |  |
|  | **გამყიდველი:** |  |
|  | საფირმო სახელწოდება/სახელი და გვარი: | [?]; |
|  | საიდენტიფიკაციო ნომერი/პირადი ნომერი: | [?]; |
|  | საკორესპონდენტო მისამართი: | [?]; |
|  | წარმომადგენელი (ხელმომწერი პირი): |  |
|  | სახელი და გვარი: | [ივსება მხოლოდ იურიდიული პირის ან მინდობილი პირის ხელმოწერისას, სხვა შემთხვევაში იწერება „-„];; |
|  | პირადი ნომერი: | [ივსება მხოლოდ იურიდიული პირის ან მინდობილი პირის ხელმოწერისას, სხვა შემთხვევაში იწერება „-„];; |
|  | თანამდებობა/სტატუსი: | [ივსება მხოლოდ იურიდიული პირის ან მინდობილი პირის ხელმოწერისას, სხვა შემთხვევაში იწერება „-„]; |
|  | საკონტაქტო პირი: |  |
|  | სახელი და გვარი: | [?]; |
|  | ტელეფონის ნომერი: | [?]; |
|  | ელფოსტა: | [?]; |
|  | საბანკო რეკვიზიტები: |  |
|  | ანგარიშის ნომერი: | [?]; |

1. **ტერმინთა განმარტება**

**ხელშეკრულებაში** გამოყენებულ ტერმინებს აქვთ შემდეგი მნიშვნელობა:

* 1. **გამყიდველი - პირი**, რომლის სახელი/სახელწოდება, საიდენტიფიკაციო მონაცემები და სხვა სახის ინფორმაცია მოცემულია **ხელშეკრულების 1.2. პუნქტში.**
  2. **დანართ(ებ)ი - ნასყიდობის ხელშეკრულების** დანართი N1 (ასეთის არსებობის შემთხვევაში), დანართი Nა (ასეთის არსებობის შემთხვევაში)ან/და **მხარეთა** მიერ დადებული ნებისმიერი სხვა დანართი, რომელიც წარმოადგენს **ნასყიდობის ხელშეკრულების** განუყოფელს ნაწილს.
  3. **ინტელექტუალური საკუთრების ობიექტი** - ნებისმიერი ნაწარმოები/პროდუქტი, რომელიც წარმოადგენს ინტელექტუალურ-შემოქმედებითი საქმიანობის შედეგს, მათ შორის და არა მხოლოდ სასაქონლო ნიშანი, საავტორო უფლება, პატენტი, გამოგონება, დომენური სახელი, გუდვილი, დიზაინი, ფოტო/ვიდეო მასალა, გრაფიკული გამოსახულება, მონაცემთა ბაზასთან დაკავშირებული უფლებები, კომპიუტერული პროგრამა (მათ შორის ე.წ. source code), ლიცენზია, ნოუ ჰაუ, კომერციული საიდუმლოება, კონფიდენციალურ ინფორმაციასთან დაკავშირებული უფლებები, **კანონმდებლობით** განსაზღვრული საავტორო და მომიჯნავე უფლებების ნებისმიერი სხვა ობიექტი ან/და ნებისმიერი ინტელექტუალური საკუთრება მსოფლიოს მასშტაბით, მიუხედავად იმისა რეგისტრირებულია თუ არა.
  4. **კანონმდებლობა -** საქართველოს მოქმედი საკანონმდებლო და კანონქვემდებარე ნორმატიული აქტები და საქართველოს ნორმატიულ აქტთა სისტემაში შემავალი საერთაშორისო ხელშეკრულებები და შეთანხმებები.
  5. **მესამე პირი** - ნებისმიერი პირი გარდა **ბანკისა** და **გამყიდველისა**.
  6. **ბანკი** - **პირი**, რომლის სახელი/სახელწოდება, საიდენტიფიკაციო მონაცემები და სხვა სახის ინფორმაცია მოცემულია **ხელშეკრულების 1.1. პუნქტში.**
  7. **მხარე/მხარეები - ბანკი** ან/და **გამყიდველი**, კონტექსტის შესაბამისად.
  8. **ნასყიდობის ხელშეკრულება -** წინამდებარე ნასყიდობის ხელშეკრულება.
  9. **პერსონალური მონაცემი** - ნებისმიერი ინფორმაცია, რომელიც იდენტიფიცირებულ ან იდენტიფიცირებად ფიზიკურ პირს უკავშირდება. ფიზიკური პირი იდენტიფიცირებადია, როდესაც შესაძლებელია მისი იდენტიფიცირება პირდაპირ ან არაპირდაპირ, მათ შორის, სახელით, გვარით, საიდენტიფიკაციო ნომრით, გეოლოკაციის მონაცემებით, ელექტრონული კომუნიკაციის მაიდენტიფიცირებელი მონაცემებით, ფიზიკური, ფიზიოლოგიური, ფსიქიკური, ფსიქოლოგიური, გენეტიკური, ეკონომიკური, კულტურული ან სოციალური მახასიათებლით.
  10. **პირი -** ფიზიკური პირ(ებ)ი, იურიდიული პირ(ებ)ი ან/და საქართველოს ან სხვა ქვეყნის კანონმდებლობით გათვალისწინებული სხვა ორგანიზაციული წარმონაქმნ(ებ)ი, რომელიც/რომლებიც არ წარმოადგენს/წარმოადგენენ იურიდიულ პირ(ებ)ს.
  11. **სამუშაო დღე** - ნებისმიერი დღე შაბათის, კვირის და **კანონმდებლობით** გათვალისწინებული უქმე დღეების გარდა.
  12. **ხელშეკრულება - ნასყიდობის ხელშეკრულება**, **ნასყიდობის ხელშეკრულების** ნებისმიერი **დანართი** და მათში შეტანილი ნებისმიერი სახის ცვლილების/დამატებების ჩათვლით.

1. **ხელშეკრულების საგანი**
   1. **ხელშეკრულების** საფუძველზე **გამყიდველი** იღებს ვალდებულებას გადასცეს **ბანკს** საკუთრების უფლება **3.2. პუნქტით** განსაზღვრულ ქონებაზე (შემდგომში - **ნასყიდობის საგანი**) და მასთან დაკავშირებული საბუთები, ხოლო **ბანკი** კისრულობს ვალდებულებას გადაუხადოს **გამყიდველს** შეთანხმებული ფასი (შემდგომში - **ნასყიდობის საფასური**).
   2. **ნასყიდობის საგანი**, **ნასყიდობის საფასური** და მისი გადახდის პირობები, ასევე **ნასყიდობის** (შემდგომში - **ნასყიდობა**) განსაკუთრებული პირობები:

|  |  |  |
| --- | --- | --- |
|  | **ნასყიდობის საგანი:** |  |
|  | ზოგადი აღწერა: | [გაიწეროს ნასყიდობის საგნის დასახელება, მაგ: მოძრავი ნივთი, ლიცენზია, ინტელექტუალური საკუთრება და ა.შ.]; |
|  | სპეციფიკური აღწერა: | [გაიწეროს ნასყიდობის საგნის დეტალური აღწერა და სპეციფიკური მახასიათებლები, მაგ: ზომა, წონა, ფერი, მასალა, რაოდენობა, საიდენტიფიკაციო ნომერი ან რაიმე კოდი და ა.შ.] < ან > [თუ ნასყიდობის საგნის იდენტიფიცირება და დეტალური აღწერა მოცემულია დანართში, გაიწერება შემდეგი ტექსტი: ნასყიდობის საგნის დეტალური აღწერა თან ახლავს წინამდებარე **ნასყიდობის ხელშეკრულებას დანართი #1**-ს სახით (შემდგომში - **დეტალური აღწერა**)]; |
|  | **ნასყიდობის საგნის** მიწოდების ვადა და ადგილი: | [გაიწეროს ნასყიდობის საგნის მიწოდების ვადები და ადგილი, თუკი პერიოდულად ხდება თითოეული ნასყიდობის საგნის მიწოდება, შესაბამისი საგნის ჭრილში გაიწეროს დეტალურად მიწოდების ვადები]; |
|  | **ნასყიდობის საგნის** ჩაბარების დადასტურება: | [ნასყიდობის საგნის ჩაბარების დადასტურება მოხდება მხარეთა შორის შესაბამისი მიღება-ჩაბარების აქტის გაფორმებით ან გამყიდველის მიერ შემოსავლების სამსახურის ოფიციალური ვებ-გვერდიდან (www.rs.ge) შესაბამისი დოკუმენტის (მათ შორის ანგარიშფაქტურის ან/და სასაქონლო ზედნადების) ატვირთვით და ბანკის მიერ დადასტურებით.] |
|  | **ნასყიდობის საფასური**: |  |
|  | **ნასყიდობის საფასურის** მოცულობა: | [გაიწეროს თანხა (გადასახადების ჩათვლით) სიტყვიერად და ციფრობრივად და ვალუტა], რომელიც მოიცავს **კანონდებლობით** გათვალისწინებულ გადასახადებსა და გადასახდელებს. |
|  | **ნასყიდობის საფასურის** გადახდის პირობები: | [გაიწეროს როდის ხდება ნასყიდობის საფასურის გადახდა, მაგ: გადახდა ხდება ხელშეკრულების დადებიდან X ვადაში, ნასყიდობის საგნის მიწოდებიდან და მიღება-ჩაბარების აქტის გაფორმებიდან X ვადაში, ხდება თუ არა რაიმე ნაწილის გადახდა ავანსად ან სხვა პირობა]; |
|  | განსაკუთრებული პირობები: | [გაიწეროს ნებისმიერი განსაკუთრებული პირობა, რომელიც განსაკუთრებულია ამ კონკრეტული ნასყიდობისთვის მაგ: ნასყიდობის საგნის შემოწმების ვადები, ნებისმიერი ნაკლის არსებობის თაობაზე პრეტენზიის გამოთქმის ვადები, გარანტიის პირობები, თუ ნასყიდობის ხელშეკრულების ფარგლებში გამყიდველი გვიწევს თანმდევ მომსახურებას, მისი პირობებიც აქ უნდა აღიწეროს და სხვა ნებისმიერი პირობა, რომელიც ინდივიდუალურად შეთანხმდა მხარეებს შორის]. |

* 1. **გამყიდველი** ვალდებულია გადასცეს **ბანკს** უფლებრივად და ნივთობრივად უნაკლო ნივთი, ასევე გადასცეს **ნასყიდობის საგანთან** დაკავშირებული ნებისმიერი საბუთი.
  2. **ნასყიდობის ხელშეკრულების** დადების ან/და **ნასყიდობის საგნის** ან/და მასთან დაკავშირებული საბუთების/დოკუმენტების **ბანკისათვის** მიწოდების (მათ შორის არსებობის შემთხვევაში, ტრანსპორტირების/გაგზავნის) ხარჯების ანაზღაურების საკითხს **მხარეები** წყვეტენ ზეპირი ან წერილობითი შეთანხმებით.
  3. **გამყიდველის** პასუხისმგებლობა **ნასყიდობის საგნის** მიწოდების ვადის დარღვევისათვის არ გამოირიცხება იმ შემთხვევაშიც, როდესაც **გამყიდველი ნასყიდობის საგანს** იღებს მესამე პირისაგან და აღნიშნული მესამე პირი არ/ვერ უზრუნველყოფს მისთვის **ნასყიდობის საგნის** დროულად მიწოდებას.
  4. **ნასყიდობის საგნის ბანკისათვის** გადაცემამდე **გამყიდველს** ეკისრებამისიდაზიანებისადაგანადგურებისრისკი,მათშორისშემთხვევითიდაზიანებისთვისაც.
  5. იმ შემთხვევაში, თუ **ნასყიდობის საგანს** აღმოაჩნდება რაიმე სახის ნაკლი (უფლებრივი ან/და ნივთობრივი) **ბანკი** უფლებამოსილია, საკუთარი შეხედულებისამებრ:
     1. მოსთხოვოს **გამყიდველს** ნაკლის გამოსწორება/აღმოფხვრა, **გამყიდველის** ხარჯით.
     2. უზრუნველყოს **ნასყიდობის საგნის** ნაკლის გამოსწორება/აღმოფხვრა თავად ან/და საკუთარი შეხედულებისამებრ შერჩეული **მესამე პირის** მიერ, რა შემთხვევაშიც, ნივთის ნაკლის აღმოფხვრისათვის აუცილებელი ხარჯების ანაზღაურება (მათ შორის **მესამე პირის** მომსახურების საფასურის) ეკისრება **გამყიდველს**, **ბანკის** მიერ წარდგენილი შესაბამისი დოკუმენტაციის საფუძველზე. **გამყიდველი** ადასტურებს, რომ **ბანკის** მიერ გაწეულ ხარჯებთან დაკავშირებით არ ექნება რაიმე სახის პრენტენზია.
     3. მოითხოვოს ნაკლიანი **ნასყიდობის საგნის** უნაკლო ნივთით შეცვლა/ჩანაცვლება.
     4. მოითხოვოს **ნასყიდობის** **საფასურის** შემცირება **ნასყიდობის საგნის** ნაკლის აღმოფხვრისათვის/გამოსწორებისათვის აუცილებელი ხარჯების ოდენობით. ამასთან, ხარჯებს აფასებს თავად **ბანკი** ან/და **ბანკის** მიერ შერჩეული **მესამე პირი** და **გამყიდველი** ადასტურებს, რომ არ ექნება ხარჯების ოდენობასთან დაკავშირებით რაიმე სახის პრეტენზია.
     5. შეწყვიტოს წინამდებარე **ხელშეკრულება** და **გამყიდველს** მოსთხოვოს გაწეული დანახარჯების (ასეთის არსებობის შემთხვევაში) ანაზღაურება.
  6. **ბანკი** ვალდებულია:
     1. მიიღოს **ნასყიდობის საგანი** ან/და მასთან დაკავშირებული საბუთები **ხელშეკრულებით** დადგენილი წესითა და ვადებში.
     2. გადაიხადოს **ნასყიდობის საფასური ხელშეკრულებით** დადგენილ ვადაში და წესით.

1. **მხარეთა განცხადებები და გარანტიები**
   1. თითოეული **მხარე** აცხადებს და იძლევა გარანტიას, რომ:
      1. **ხელშეკრულების** დადებისათვის მოპოვებული აქვს ნებისმიერი თანხმობა ან/და უფლებამოსილება და გააჩნია ყველა აუცილებელი დოკუმენტი (მინდობილობა, თანხმობა და ა.შ.) წინამდებარე **ხელშეკრულების** დადებისა და შესრულებისათვის.
      2. არ არსებობს რაიმე მიმდინარე ან პოტენციური სასამართლო, საარბიტრაჟო, ადმინიტრაციული ან სხვა სახის დავა და/ან საჩივარი, რომელიც ზეგავლენას მოახდენს წინამდებარე **ხელშეკრულებით** ნაკისრი ვალდებულებების შესრულებაზე.
      3. მის მიერ **ხელშეკრულების** დადება ან/და შესრულება არ მოდის წინააღმდეგობაში **კანონმდებლობასთან,** საერთაშორისო ნორმებთან, საკუთარ წესდებასთან, გადაწყვეტილებებთან, სადამფუძნებლო ან/და სხვა სახის დოკუმენტებთან, არ იწვევს სხვა სახელშეკრულებო ურთიერთობებით ნაკისრი ვალდებულებების დარღვევას ან/და არ წარმოშობს **მესამე პირებისათვის ხელშეკრულებაზე** შეცილების უფლებას.
      4. **ხელშეკრულების** დადების/ხელმოწერის მომენტისათვის, მისთვის არ არის ცნობილი რაიმე ისეთი გარემოების არსებობის შესახებ, რომელიც შეუძლებელს გახდის **მხარეთა** მიერ **ხელშეკრულებით** ნაკისრი ვალდებულებების სრულად და ჯეროვნად შესრულებას, ხოლო **ხელშეკრულების** დადების/ხელმოწერის შემდგომ, ასეთი გარემოების წარმოშობის შემთხვევაში, დაუყოვნებლივ შეატყობინებს მეორე **მხარეს** აღნიშნულის შესახებ;
      5. მას, მათ შორის მის უფლებამოსილ წარმომადგენელს ან/და ბენეფიციარ მესაკუთრეს:
         1. პირდაპირ ან ირიბად არ გადაუხდია, არ მიუღია, არ ჩართულა რაიმე გარიგებაში, რომლის მიხედვითაც უნდა გადაიხადოს ან მიიღოს, ნებისმიერი უკანონო ან/და დაფარული საკომისიო, ქრთამი ან/და ანაზღაურება;
         2. **ხელშეკრულების** დასადებად არ განუხორციელებია ისეთი ქმედება, რომლის მიზანია, მათ შორის, ფასების ხელოვნური რეგულირება ან/და არაკონკურენტული გარემოს შექმნა ან/და ერთ-ერთი **მხარის** უმაღლესი მენეჯმენტის წევრის უფლებამოსილი პირის, წარმომადგენლის, თანამშრომლის, სხვა პერსონალის ან მასთან დაკავშირებული პირის ან/და მისი დაკავშირებული საწარმოს ქმედებებზე ზეგავლენა, რომელიმე ზემოაღნიშნული პირის მხრიდან არ ჰქონია ადგილი მუქარას მისი ქონების ან რეპუტაციის მიმართ ან/და ბიზნეს უპირატესობის არაკეთილსინდისიერად მოპოვების ან/და სხვაგვარად არ ყოფილა ჩაბმული კორუფციულ საქმიანობაში;
         3. არცერთი მათგანი ან/და მათთან დაკავშირებული პირები, რომლებსაც **მხარეები** იყენებენ სახელშეკრულებო ურთიერთობისას, არ ყოფილან ცნობილი დამნაშავედ ან/და ბრალდებულნი კორუფციის, მექრთამეობის, საგადასახადო თაღლითობის, გადასახადებისგან თავის არიდებისთვის ან აღნიშნულის ხელშეწყობისთვის;
      6. **მხარის** პასუხისმგებლობას არ გამოიწვევს უმაღლესი მენეჯმენტის უფლებამოსილი პირის, სხვა პერსონალის ან მასთან დაკავშირებული პირის ან/და დაკავშირებული საწარმოს ქმედება, თუკი ეს **პირი** არ მოქმედებდა **მხარის** სახელითა და დავალებით.
   2. **მხარე** დაუყოვნებლივ შეატყობინებს მეორე **მხარეს:**
      1. ყველა იმ გარემოებ(ებ)ის შესახებ, რომელიც შეიძლება წინააღმდეგობაში მოვიდეს მის აღნიშნულ განცხადებებთან და გარანტიებთან ან/და გამოიწვიოს მათი დარღვევა.
      2. იმ შემთხვევაში, თუ მას დაემუქრება ლიკვიდაციის ან გადახდისუუნარობის საფრთხე.
   3. **მხარეთა** აღნიშნული განცხადებები და გარანტიები ძალაშია მხარეთა მიერ **ხელშეკრულების** საფუძველზე ნაკისრი ვალდებულებების სრულად და ჯეროვნად შესრულებამდე, მიუხედავად **ხელშეკრულების** სრულად ან ნაწილობრივ შეწყვეტისა.
   4. **მხარეები** აცხადებენ და აცნობიერებენ, რომ **მხარეები** დებენ/აფორმებენ წინამდებარე **ხელშეკრულებას,** მხოლოდ ზემოაღნიშნული განცხადებების და გარანტიების საფუძველზე და მათზე დაყრდნობით.
2. **საერთაშორისო სანქციებთან დაკავშირებული ვალდებულებები**
   1. **გამყიდველი** აცხადებს და იძლევა გარანტიას, რომ ამ **ხელშეკრულების** ხელმოწერისას ან/და მისი მოქმედების განმავლობაში ნებისმიერ დროს:
      1. მასზე ან/და მასთან დაკავშირებულ პირ(ებ)ზე არ ვრცელდება და მომავალში არ გავრცელდება, გაერთიანებული სამეფოს საგარეო, თანამეგობრობისა და განვითარების ოფისის (Foreign, Commonwealth &amp; Development Office), ამერიკის შეერთებული შტატების უცხოური აქტივების კონტროლის სამსახურის (OFAC) ან/და ევროპის კავშირის (EU) ან/და გაერთიანებული ერების უშიშროების საბჭოს (+UNSC) (შემდგომში ერთობლივად - **სანქციების ორგანო**) და სხვა რელევანტური ორგანოს მიერ დაწესებული ნებისმიერი სანქცია ან/და ნებისმიერი სანქციით გათვალისწინებული ან/და მოთხოვნილი ნებისმიერი შეზღუდვა/აკრძალვა.
      2. ქვეყანა/ტერიტორია, რომლის რეზიდენტიც არის, დაფუძნებულია/რეგისტრირებულია, მდებარეობს ან ოპერირებს **გამყიდველი**, **ხელშეკრულების** გაფორმების მომენტში არ არის აღრიცხული სანქცირებული ქვეყნების/ტერიტორიების სიაში ან/და მასზე არ ვრცელდება სრული სავაჭრო სანქციები/შეზღუდვები.
      3. პირდაპირ ან/და ირიბად, მათ შორის სხვა პირ(ებ)ის მეშვეობით არ დაუდია/დადებს ნებისმიერ გარიგებას (მათ შორის ხელს არ შეუწყობს გარიგების დადებას) ისეთ მხარესთან/ქონებასთან/აქტივთან/პროდუქციასთან/მომსახურებასთან დაკავშირებით, რომელზეც ვრცელდება სრული, მიზნობრივი ან/და სექტორული სანქციები/შეზღუდვები.
      4. არ ახორციელებს და მომავალში არ განახორციელებს, რაიმე ისეთ ქმედებას, გარიგებას ან/და ოპერაციას, რომელმაც შეიძლება პირდაპირ ან არაპირდაპირ გამოიწვიოს მის მიერ ნებისმიერი სანქციის, **სანქციების** **ორგანოს** მიერ განსაზღვრული ან/და შესაბამისი სანქციით გათვალისწინებული ან/და მოთხოვნილი ნებისმიერი შეზღუდვის, მოთხოვნის ან/და აკრძალვის დარღვევა ან/და თავიდან არიდება/გვერდის ავლა.
      5. დაუყოვნებლივ შეატყობინებს **ბანკს** ნებისმიერი ისეთი გარემოების ან/და მოვლენის არსებობის/დადგომის შესახებ, რომელმაც შეიძლება პირდაპირ ან არაპირდაპირ გამოიწვიოს **გამყიდველის** მიერ სანქციების **ორგანოს** მიერ დაწესებული/განსაზღვრული ან/და შესაბამისი სანქციით გათვალისწინებული ნებისმიერი შეზღუდვის, მოთხოვნის ან/და აკრძალვის დარღვევა ან/და თავიდან არიდება/გვერდის ავლა ან/და რომელმაც შეიძლება პირდაპირ ან არაპირდაპირ გამოიწვიოს **გამყიდველის** ან/და **გამყიდველის** მაკონტროლებელი პირის **სანქციების** **ორგანოს** მიერ გამოცემულ/წარმოებული ნებისმიერი სანქცირებული პირების სიაში შეყვანა.
      6. **ბანკი** უფლებამოსილია, **ხელშეკრულებით** ან/და **კანონმდებლობით** მინიჭებული სხვა უფლებების შეუზღუდავად, იმოქმედოს **სანქციების** **ორგანოს** მიერ დაწესებული შესაბამისი სანქციის მიხედვით და განახორციელოს **სანქციების** **ორგანოს** მიერ განსაზღვრული ან/და შესაბამისი სანქციით გათვალისწინებული ნებისმიერი და ყველა ქმედება, ან/და დაუყოვნებლივ შეწყვიტოს, შეაჩეროს ან/და უარი თქვას **ნასყიდობის საგნის** მიღებაზე/სარგებლობაზე, იმ შემთხვევაში, თუ:
         1. **გამყიდველი** დაარღვევს მის მიერ აღნიშნულ ნებისმიერ განცხადებასა და გარანტიას ან/და ნაკისრ ვალდებულებას;
         2. მიუხედავად, ნებისმიერი ფაქტობრივი გარემოების არსებობისა ან/და **ხელშეკრულებაში** განსაზღვრული ნებისმიერი სხვა პირობის თუ დებულებისა, **ბანკი** საკუთარი შეხედულებისამებრ, საჭიროდ/მიზანშეწონილად ჩათვლის, ასეთი ქმედების განხორციელებას, **სანქციების** **ორგანოს** მიერ განსაზღვრულ სანქციებთან ან/და მოთხოვნილ ქმედებებთან შესაბამისობაში მოსვლის მიზნებისთვის.
   2. **ბანკის** მოქმედება **სანქციების** **ორგანოს** მიერ დაწესებული შესაბამისი სანქციის მიხედვით ან/და **სანქციების** **ორგანოს** მიერ განსაზღვრული ან/და შესაბამისი სანქციით გათვალისწინებული/მოთხოვნილი ნებისმიერი ქმედების განხორციელება, მათ შორის **ხელშეკრულების** შეწყვეტა, შეჩერება ან/და **ნასყიდობის საგნის** მიღებაზე/სარგებლობაზე უარის თქმა, არ ჩაითვლება **ბანკის** მიერ **გამყიდველის** წინაშე არსებული/ნაკისრი რაიმე ვალდებულების დარღვევად და **ბანკს** არ დაეკისრება რაიმე სახის პასუხისმგებლობა.
   3. **გამყიდველი** ვალდებულია **ბანკს** აუნაზღაუროს ნებისმიერი და ყველა სახის ზიანი/ზარალი, რომელიც **ბანკს** წარმოეშობა **გამყიდველი** მიერ ზემოთ მოცემული ნებისმიერი განცხადების, გარანტიის ან/და ვალდებულების დარღვევის შედეგად.
   4. წინამდებარე პუნქტის მიზნებისათვის, ტერმინში „**მასთან დაკავშირებული პირი**“ მოიზარება ნებისმიერი პირი, რომელსაც ბანკის შეფასებით, მათ შორის სანქციის მიზნიდან გამომდინარე, საქმიანი, ნათესაური თუ სხვა ტიპის მჭიდრო კავშირის გამო შესაძლოა, გავლენა ჰქონდეს პირზე ან მის გადაწყვეტილებებზე, პირდაპირ ან არაპირდაპირ ფლობდეს ან/და აკონტროლებდეს მას.
3. **პერსონალური მონაცემების დამუშავება**
   1. **მხარეები** აცხადებენ და ადასტურებენ, რომ იმ შემთხვევაში, თუ **ხელშეკრულების** შესრულების მიზნით რომელიმე **მხარის** მიერ ხორციელდება ნებისმიერი **პირის** **პერსონალური მონაცემების** დამუშავება, მათ შორის მეორე **მხარისათვის პერსონალური მონაცემების** გადაცემა, თითოეული **მხარე** უზრუნველყოფს **პერსონალური მონაცემების** დამუშავებას **კანონმდებლობის**, მათ შორის პერსონალურ მონაცემთა დაცვის შესახებ საქართველოს კანონით დადგენილი წესების დაცვით.
   2. **მხარე** ვალდებულია მეორე **მხარისაგან** მიღებული **პერსონალური მონაცემების** დაამუშავოს მხოლოდ **ხელშეკრულების** შესრულების ან/და **ნასყიდობის საგნით** სარგებლობის მიზნით, მხოლოდ იმ მოცულობითა და ვადით, რაც აუცილებელია ზემოაღნიშნული მიზნების მისაღწევად.
   3. **მხარემ**, რომელიც ახორციელებს **პერსონალური** **მონაცემების** დამუშავებას (შემდგომში - **დამმუშავებელი**), ვალდებულია:
      1. **პერსონალურ მონაცემთა** დაცვის მიზნით გამოიყენოს ისეთი ტექნიკური და ორგანიზაციული ზომები, რომლებიც სათანადოდ უზრუნველყოფს **პერსონალურ მონაცემთა** დაცვას, მათ შორის, უნებართვო ან უკანონო დამუშავებისგან, შემთხვევითი დაკარგვისგან, განადგურებისგან ან/და დაზიანებისგან.
      2. მკაცრად გააკონტროლოს **პერსონალურ მონაცემებზე** მისი ნებისმიერი დასაქმებულის ან/და წარმომადგენლის წვდომა და უზრუნველყოს, რომ **პერსონალურ მონაცემებზე** წვდომა ჰქონდეთ მხოლოდ იმ პირებს, რომელთათვისაც აღნიშნული აუცილებელია **ხელშეკრულების** სრულად და ჯეროვნად შესრულებისათვის.
      3. არ გადასცეს **პერსონალური მონაცემები** **მესამე პირებს**, გარდა იმ შემთხვევებისა, როდესაც ეს აუცილებელია **ხელშეკრულების** შესრულებისთვის ან/და მოთხოვნილია **კანონმდებლობით**.
   4. **მხარე** ვალდებულია დაუყოვნებლივ, მაგრამ არაუგვიანეს 24 საათისა, შეატყობინოს მეორე **მხარეს** მის მიერ გადაცემული **პერსონალური** **მონაცემების** უსაფრთხოების ნორმების დარღვევის, მათ შორის მესამე პირის მიერ არაუფლებამოსილი წვდომის შესახებ და მიიღოს ყველა აუცილებელი ზომა უსაფრთხოების აღდგენის ან/და **პერსონალური მონაცემების** გამჟღვანების მასშტაბისა და ფარგლების შესამცირებლად.
   5. **ხელშეკრულების** შეწყვეტის ან/და დასრულების შემთხვევაში, **მხარე** ვალდებულია დაუყოვნებლივ შეწყვიტოს **პერსონალური მონაცემების** შემდგომი დამუშავება და შესაბამის **მხარეს** დაუბრუნოს გადაცემული **პერსონალური მონაცემები** ან/და გაანადგუროს **მხარის** მითითებისამებრ, გარდა იმ შემთხვევისა, როდესაც **პერსონალური მონაცემების** შენახვა ან/და შემდგომი დამუშავება გათვალისწინებულია **კანონმდებლობით** ან/და არსებობს დამუშავების სხვა საფუძველი.
   6. **პერსონალურ** **მონაცემთა** დამუშავებასთან დაკავშირებული ვალდებულებები ძალაში რჩება **მხარეთა** შორის სახელშეკრულებო ურთიერთობის შემდეგ იმ ვადით, რა ვადითაც **მხარე** ინარჩუნებს წვდომას მისთვის გადაცემულ **პერსონალურ** **მონაცემებზე.**
4. **მხარეთა პასუხისმგებლობა**
   1. **მხარეები** ვალდებულნი არიან აუნაზღაურონ ერთმანეთს **ხელშეკრულებით** გათვალისწინებული **მხარეთა** ვალდებულებების შეუსრულებლობით ან არაჯეროვნად შესრულების შედეგად მიყენებული ნებისმიერი ზიანი. ამასთან, ზიანის ანაზღაურება არ ათავისუფლებს **მხარეებს** **ხელშეკრულებით** ნაკისრი ვალდებულებების სრულად და ჯეროვნად შესრულებისაგან.
   2. **გამყიდველის** მიერ **ხელშეკრულებით** ნაკისრი ნებისმიერი ვალდებულების დარღვევის შემთხვევაში, **ბანკი** უფლებამოსილია **გამყიდველს** დააკისროს ყოველდღიური პირგასამტეხლო **ნასყიდობის საფასურის** 0.5 (ნული მთელი ხუთი მეათედი) %-ის ოდენობით, დარღვეული ვალდებულების სრულად და ჯეროვნად შესრულების მომენტამდე, მათ შორის იძულებითი აღსრულების გზით.
5. **კონფიდენციალურობა**
   1. **მხარეები** ვალდებულნი არიან დაიცვან **ხელშეკრულების** ფარგლებში მიღებული ნებისმიერი ინფორმაციის კონფიდენციალურობა, ინფორმაციის მიღებიდან 3 (სამი) წლის განმავლობაში;
   2. კონფიდენციალურად არ ითვლება ინფორმაცია:
      1. რომელიც **მხარეთათვის** ცნობილი იყო **ხელშეკრულების** დადებამდე;
      2. რომელთა მოპოვება შესაძლებელია საჯარო წყაროებიდან ან/და რომელიც **მხარისათვის** ცნობილი გახდა **მესამე** **პირისაგან;**
      3. რომელთა გამჟღავნება აუცილებელია **კანონმდებლობის** მოთხოვნების დაცვის მიზნით.
      4. რომელთა გამჟღავნება აუცილებელია **მხარის** მიერ საკუთარი უფლებების რეალიზებისათვის.
   3. **ბანკი** უფლებამოსილია **გამყიდველი** თანხმობის ან/და წინასწარი შეტყობინების გარეშე კონფიდენციალური ინფორმაცია გაანდოს ნებისმიერ კონტრაქტორს, რომელიც **ბანკს** მომსახურებას უწევს **ბანკის** საქმიანობის შეფასების/აუდიტის (ფინანსური, საგადასახადო და სხვა) ან/და **ბანკის** უფლებებისა და კანონიერი ინტერესების დაცვის მიზნით (მათ შორის სასამართლო ან/და სხვა სახის წარმომადგენლობის მიზნით).
6. **კომუნიკაცია** 
   1. **მხარეთა** შორის ნებისმიერი ოფიციალური ურთიერთობა უნდა ატარებდეს წერილობით ფორმას. **მხარისათვის** გათვალისწინებული წერილობითი შეტყობინება მას შეიძლება მიეწოდოს პირადად ან გაეგზავნოს კურიერის ან საფოსტო გზავნილის საშუალებით. ოპერატიულობის მიზნით დასაშვებია მეორე **მხარისათვის** შეტყობინების მიწოდება ელექტრონული ფოსტის საშუალებითაც.
   2. შეტყობინება ჩაბარებულად ითვლება ადრესატის მიერ მისი მიღების დღეს თუ შეტყობინების მიღება დადასტურებულია ადრესატის მიერ. თუ შეტყობინების მიღება არ არის დადასტურებული ადრესატის მიერ, ნებისმიერი ასეთი შეტყობინება მიიჩნევა სათანადო წესის შესაბამისად გაგზავნილად და მიღებულად:
      1. კურიერის ან დაზღვეული საფოსტო გზავნილის მეშვეობით წერილობითი შეტყობინების გაგზავნის შემთხვევაში – ჩაბარების დადასტურების დღეს;
      2. ელექტრონული ფოსტით გაგზავნის შემთხვევაში გაგზავნის თარიღიდან მომდევნო **სამუშაო** **დღეს**.
   3. შეტყობინება მიღებულად ითვლება იმ შემთხვევაშიც, თუ შეტყობინების გამგზავნ **მხარეს** შეტყობინება დაუბრუნდება გაგზავნილ მისამართზე/საკონტაქტო მონაცემებზე შეტყობინების ადრესატის ადგილსამყოფელის არარსებობის გამო, ადრესატი უარს განაცხადებს შეტყობინების მიღებაზე, ან თავს აარიდებს მის მიღებას.
   4. **მხარეები** ურთიერთობას განახორციელებენ **ხელშეკრულებით** განსაზღვრულ მისამართებზე/საკონტაქტო მონაცემებზე ან სხვა ნებისმიერ მისამართზე/საკონტაქტო მონაცემზე, რომელსაც ერთი **მხარე** აცნობებს მეორეს წერილობით. **მხარე** ვალდებულია აღნიშნული მისამართების ან მათი რომელიმე მონაცემის ცვლილების შესახებ დროულად აცნობოს მეორე **მხარეს**, წინააღმდეგ შემთხვევაში, **მხარის** მიერ აღნიშნულ მისამართზე განხორციელებული ურთიერთობა (შეტყობინების გაგზავნა და სხვა) ჩაითვლება ჯეროვნად შესრულებულად.
7. **ანგარიშსწორება**
   1. იმ შემთხვევაში, თუ **მხარეთა** შორის სხვა რამ არ არის შეთანხმებული, **ხელშეკრულების** ფარგლებში ანგარიშსწორება წარმოებს უნაღდო ანგარიშსწორების წესით, **ხელშეკრულებაში** მითითებულ საბანკო ანგარიშზე თანხის ჩარიცხვის გზით. **ხელშეკრულებაში** მითითებული საბანკო ანგარიშის ცვლილების შემთხვევაში, **გამყიდველი** ვალდებულია დაუყოვნებლივ შეატყობინოს **ბანკს.**
   2. იმ შემთხვევაში, თუ **ხელშეკრულების** ფარგლებში **ნასყიდობის საფასური** დადგენილია უცხოურ ვალუტაში და **კანონმდებლობით** უცხოურ ვალუტაში ანგარიშსწორება აკრძალულია, ანგარიშსწორება განხორციელდება ეროვნულ ვალუტაში, გადახდის დღეს საქართველოს ეროვნული ბანკის მიერ დადგენილი კურსის შესაბამისად.
8. **ხელშეკრულების მოქმედება და შეწყვეტა**
   1. **ხელშეკრულება** ძალაში შედის **მხარეთა** მიერ მისი ხელმოწერის მომენტიდან და მოქმედებს ვალდებულებების სრულად და ჯეროვნად შესრულების მომენტამდე.
   2. **ხელშეკრულება** შესაძლებელია ცალმხრივად, ვადამდე შეწყდეს:
      1. დაუყოვნებლივ, ნებისმიერი **მხარის** მიერ, თუ მეორე **მხარე** სრულად და ჯეროვნად არ ასრულებს **ხელშეკრულებით** ნაკისრ ვალდებულებებს, დარღვევის გამოსწორებისათვის მიცემული დამატებითი ვადის უშედეგოდ გასვლის შემდგომ, გარდა იმ შემთხვევისა, როდესაც აშკარაა, რომ დამატებითი ვადის დაწესებას რაიმე შედეგი არ მოჰყვება.
      2. **კანონმდებლობით** ან/და **ხელშეკრულებით** პირდაპირ გათვალისწინებულ შემთხვევებში, მეორე **მხარისათვის** წინასწარ 30 (ოცდაათი) კალენდარულ დღით ადრე გაგზავნილი შეტყობინების საფუძველზე.
      3. **მხარეთა** წერილობითი შეთანხმებით.
   3. **ხელშეკრულების** ვადამდე შეწყვეტის შემთხვევაში თითოეული **მხარე** ვალდებულია დაუბრუნოს მეორე **მხარეს** ის რაც **ხელშეკრულებით** მიიღო.
9. **კანონმდებლობა და დავების გადაწყვეტა**
   1. **ხელშეკრულება** რეგულირდება და განიმარტება **კანონმდებლობის** შესაბამისად, ნებისმიერი პირობა, რომელიც გათვალისწინებული არ არის **ხელშეკრულებით** განისაზღვრება **კანონმდებლობით**.
   2. **ხელშეკრულებასთან** დაკავშირებით წარმოშობილი ნებისმიერი დავა გადაწყდება მოლაპარაკების გზით, ხოლო შეთანხმების მიუღწევლობის შემთხვევაში დავა განსახილველად გადაეცემა საქართველოს სასამართლოს.
10. **ხელშეკრულების** **სხვა პირობები**
    1. **ხელშეკრულება** შედგენილია და იდება ქართულ ენაზე.
    2. ერთ-ერთი **მხარის** მხრიდან **ხელშეკრულების** ან/და **კანონმდებლობის** სრულად ან ნაწილობრივ დარღვევასთან დაკავშირებით მეორე **მხარის** მიერ მისთვის მინიჭებული უფლებების გამოუყენებლობა არ გავრცელდება **ხელშეკრულების** ან/და **კანონმდებლობის** ნებისმიერ შემდგომ დარღვევაზე.
    3. **ხელშეკრულების** რომელიმე მუხლ(ებ)ის, პუნქტ(ებ)ის ან/და ქვეპუნქტ(ებ)ის ბათილობა არ გამოიწვევს მთლიანად **ხელშეკრულების** ან/და მისი სხვა მუხლ(ებ)ის, პუნქტ(ებ)ის ან/და ქვეპუნქტ(ებ)ის ბათილობას.
    4. წინამდებარე **ხელშეკრულება** სავალდებულოა შესასრულებლად **მხარეთა** სამართალმემკვიდრეებისა და უფლებამონაცვლეებისათვის. არცერთ **მხარეს** აქვს უფლება წინამდებარე **ხელშეკრულებით** გათვალისწინებული თავისი უფლებები და ვალდებულებები გადასცეს ნებისმიერ სხვა **მესამე პირს** ამ **ხელშეკრულების** მონაწილე მეორე მხარის წინასწარი წერილობითი თანხმობის გარეშე.
    5. წინამდებარე **ხელშეკრულებაში** ნებისმიერი ცვლილებისა და დამატების შეტანა ხორციელდება **მხარეთა** შეთანხმებით.
    6. **ხელშეკრულების** **დანართები** წარმოადგენენ **ხელშეკრულების** განუყოფელ ნაწილს და მათზე სრულად ვრცელდება **ხელშეკრულების** მოქმედება. **ნასყიდობის ხელშეკრულებასა** და **დანართს** შორის წინააღმდეგობის ან შეუსაბამობის არსებობისას უპირატესობა მიენიჭება დანართს, ხოლო **დანართებს** შორის წინააღმდეგობისას უპირატესობა მიენიჭება იმ დანართს, რომელიც ყველაზე გვიან დაიდო.
    7. **ხელშეკრულების** **დანართები** (ასეთის არსებობის შემთხვევაში) დანომრილია მოხერხებულობისათვის და ამ ფაქტს **ხელშეკრულების** ინტერპრეტაციისათვის ან/და ნამდვილობისათვის მნიშვნელობა არ ენიჭება. ამასთან, **დანართის** ამა თუ იმ ნუმერაციით არსებობა არ გულისხმობს, რომ აუცილებელი წესით არსებობს წინა ნუმერაციით დანომრილი **დანართი.**
    8. **ხელშეკრულების** თითო იდენტური და თანაბარი იურიდიული ძალის მქონე ეგზემპლარი გადაეცემათ **მხარეებს**.
11. **მხარეთა ხელმოწერები**

**ბანკი გამყიდველი**

**/\_\_\_\_\_\_\_\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_\_\_\_\_\_\_/**

**ნასყიდობის ხელშეკრულების დანართი N1-[ნასყიდობის ხელშეკრულების ნომერი]-001]**

ქ. თბილისი [დადების თარიღი]

1. **მხარეები:**

|  |  |  |
| --- | --- | --- |
|  | **ბანკი:** |  |
|  | საფირმო სახელწოდება: | სს ჰეშ ბანკი; |
|  | საიდენტიფიკაციო ნომერი: | 405555359; |
|  | წარმომადგენელი (ხელმომწერი პირი): |  |
|  | სახელი და გვარი: | არმენ მატევოსიანი; |
|  | პირადი ნომერი: | 01017003929; |
|  |  |  |
|  | **გამყიდველი:** |  |
|  | საფირმო სახელწოდება/სახელი, გვარი: | [?]; |
|  | საიდენტიფიკაციო ნომერი/პირადი ნომერი: | [?]; |
|  | წარმომადგენელი (ხელმომწერი პირი): |  |
|  | სახელი და გვარი: | [ივსება მხოლოდ იურიდიული პირის ან მინდობილი პირის ხელმოწერისას, სხვა შემთხვევაში იწერება „-„]; |
|  | პირადი ნომერი: | [ივსება მხოლოდ იურიდიული პირის ან მინდობილი პირის ხელმოწერისას, სხვა შემთხვევაში იწერება „-„]; |
|  |  |  |

|  |  |  |
| --- | --- | --- |
|  | **ნასყიდობის ხელშეკრულება:** |  |
|  | ნომერი: | [ნასყიდობის ხელშეკრულების ნომერი, რომელშიც შედის ცვლილება]; |
|  | დადების თარიღი: | [ნასყიდობის ხელშეკრულების დადების თარიღი, რომელშიც შედის ცვლილება]; |

1. **შეთანხმების საგანი**
   1. [ივსება ცვლილების ტექსტი];
   2. [ივსება ცვლილების ტექსტი];
   3. [ივსება ცვლილების ტექსტი];

**ბანკი გამყიდველი**

/\_\_\_\_\_\_\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_\_\_\_\_\_/

**ნასყიდობის ხელშეკრულების დანართი N2**

**მიღება-ჩაბარების აქტი**

ქ. თბილისი [დადების თარიღი]

1. **მხარეები:**

|  |  |  |
| --- | --- | --- |
|  | **ბანკი:** |  |
|  | საფირმო სახელწოდება: | სს ჰეშ ბანკი; |
|  | საიდენტიფიკაციო ნომერი: | 405555359; |
|  | წარმომადგენელი (ხელმომწერი პირი): |  |
|  | სახელი და გვარი: | არმენ მატევოსიანი; |
|  | პირადი ნომერი: | 01017003929; |
|  |  |  |
|  | **გამყიდველი:** |  |
|  | საფირმო სახელწოდება/სახელი, გვარი: | [?]; |
|  | საიდენტიფიკაციო ნომერი/პირადი ნომერი: | [?]; |
|  | წარმომადგენელი (ხელმომწერი პირი): |  |
|  | სახელი და გვარი: | [ივსება მხოლოდ იურიდიული პირის ან მინდობილი პირის ხელმოწერისას, სხვა შემთხვევაში იწერება „-„]; |
|  | პირადი ნომერი: | [ივსება მხოლოდ იურიდიული პირის ან მინდობილი პირის ხელმოწერისას, სხვა შემთხვევაში იწერება „-„]; |
|  |  |  |

|  |  |  |
| --- | --- | --- |
|  | **ნასყიდობის ხელშეკრულება:** |  |
|  | ნომერი: | [ნასყიდობის ხელშეკრულების ნომერი, რომლის მიღება-ჩაბარებაცაა]; |
|  | დადების თარიღი: | [ნასყიდობის ხელშეკრულების დადების თარიღი, რომლის მიღება-ჩაბარებაცაა]; |

1. **შეთანხმების საგანი**
   1. **მხარეები** ადასტურებენ, რომ **გამყიდველმა** მიაწოდა **ბანკს**,ხოლო **ბანკმა** მიიღო **ნასყიდობის ხელშეკრულებით** გათვალისწინებული **ნასყიდობის საგანი**.
   2. **ნასყიდობის საფასურის** საერთო ოდენობამ შეადგინა [თანხა სიტყვიერად და ციფრობრივად, ვალუტა], რომელიც მოიცავს **კანონმდებლობით** გათვალისწინებულ გადასახადებსა და გადასახდელებს.

**ბანკი გამყიდველი**

/\_\_\_\_\_\_\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_\_\_\_\_\_/